سلام عليكم ورحمة الله وبركاته. قبل اربعة وعشرين ساعة عن ليلة الكريسماس يا جماعة. هتقضي الكريسماس فين ؟ اغلى ازازة خمرة اتباعت في الدنيا اتباعت بمليون دولار لانها اتعتقت بقى لها اتنين وتسعين سنة. قلت سبحان الله! خمرة الجنة بقى لها اكتر من خمسين الف سنة بتتعتى. ربنا بيقول على الجنة اعدت يعني
انهار الخمرة بتاعة الجنة بقى لها الاف السنين. لسة كمان يوم القيامة تشتري بقى زجاجة الخمرة في الجنة بقى خمر الجنة اللي ربنا خلقها نوع من انواع النعيم مش نوع من انواع التوهان والغفلة. والمرار تشتريها بكام ؟ يا جماعة انا باكلم كل واحد ناوي ان هو ينزل بكرة في الكريسماس
واحنا قبل الكريسماس باربعة وعشرين ساعة باقول لك يا حبيب قلبي لما كنا بنقف في مستشفى الطوارئ يجي لنا واحد رجليه مفتوحة كان ممكن نخيطه تلاتين غرزة في رجليه ويخرج
ماشي على رجليه. انما نص غرزة في القلب او في المخ بتقتل. كذلك العقيدة اي نص غرزة في العقيدة في القلب بتاع دينك. ممكن تضيع وتضيع اخرتك. ولكن معاصي ممكن معاصي كتير وربنا يتوب علينا. بعدها على طول. يا اخوانا احنا عايزين نفوق. الكريسماس مشكلة في العقيدة ومش بس
كده وده عيد الزنا والخمرة في الدنيا كلها هو سيدنا عيسى يا جماعة. سيدنا عيسى اسمه المسيح لانه بيمسح المعاصي من على وجه الارض. سيدنا عيسى اللي في الاحتفال بعيد ميلاده يتعمل كل ده الزنا والخمرة على وجه الارض لو سيدنا عيسى جه هيحتفل مع اللي بيحتفلوا ولا هينكر على اللي بيحتفلوا سيدنا
عيسى عليه الصلاة والسلام يا جماعة. تخيلوا كده لو عملوا احتفالية بزكرى مرور مسلا مية سنة على موت واحد مفكر. المفكر ده ربنا حياه في ليلتها. دخل ده احتفال جبار قال لهم بمين؟ قالوا له بك انت هيفرح ولا هيزعل؟ هيفرح. لو سيدنا عيسى جه يوم الكريسماس اساء للناس اسايس الخمرة دي كلها ليه؟ قالوا له ده حب
لك يا يا روح الله. امال الزنا اللي الساعة اتناشر بالليل في الدنيا دي كلها؟ ده ليه؟ قالوا له عشانك يا نبي الله. قال لهم امال حفلات الغني والعري والراقصات والكليبات. كل ده ليلة الكريسماس ليه ؟ قالوا له ده ده فرحة بعيد ميلادك يا رسول الله
عيسى هيفرح بالكلام ده يا جماعة ولا هيزعل من الكلام ده ؟ يا اخوانا احنا عايزين نستوعب شوية. عايزين ناخد بالنا لو واحد لابس عباية بعشر تلاف جنيه ولابس جزمة بمية جنيه
اول ما الجزمة تتوسخ يقوم ماسح الجزمة بالعباية. الجزمة ييجي عليها تراب ينضف الجزمة بالعباية. ده واحد ما هوش عارف ايه الغالي وايه الرخيص. العباية دي والجزمة دي دنيتك المفروض ان دينك هو اللي اغلى. مش بنضيع دينا عشان نستمتع في دنيتنا. عايزين ندرك يا اخواننا اي شاب نازل الكريسماس بكرة
اي بنت نازلة تحتفل بالكريسماس. قل لها قولي لها قل لها انت في في شباب قدك نايمين في مستشفى السرطان. مستني الموت في لحظة. انت في بنات قدك نايمين في مستشفى فشل كلوي بيغسلوا غسيل كلوي وهم قدك. انت في شباب قدك نايم في عنايات مركزة دلوقتي على جهاز تنفس صناعي
مصاب بالكورونا. نسأل الله العفو والعافية. مستني الموت وهو قدك. هي دي كلمة شكرا يا رب ان ربنا عافاك. وان ربنا اداك الشباب. وان ربنا اداك الجمال وان اداك العمر وان ربنا اداك الفرصة. هي دي كلمة شكرا يا اخوانا. يا جماعة احنا لو في مستشفى يعني واحد راح يزور حد في مستشفى امراض عقلية. فلقاه الدكاترة او الممرضات
لابسين ابيض والمجانين لابسين اي حاجة. انا مرة زرت مستشفى مجانين مستشفى امراض عقلية. نودي لهم يعني اكل وحاجات كده يعني يعني برا يعني اسأل الله ان يتقبل منا جميعا. لابسين اي حاجة بقى مجانين. قامت حريقة في المكان. كل اللي لابسين ابيض دكاترة وممرضات جروا من باب. وكل المجانين جروا من باب. انت
تجري ورا مين ؟ يا جماعة النبي والصحابة العاقلين جروا على الاخرة. وفي ناس المتعة باي طريقة حتى لو حرام حتى لو ضد التوحيد والعقيدة بيجروا من باب المتعة هنجري ورا مين ؟ احنا عايزين نجري ورا العاقلين عايزين نمشي على الاخرة ماشي على الدنيا حتى لو حتى لو حرام. يا جماعة
اربعة شباب في الشيخ زايد من ايام يعني الساعة اتنين بالليل ماشيين فجأة جت عربية آآ قتلتهم هم الاربعة. ماتوا هم الاربعة. كانوا بيفكروا في ايه؟ كانوا ناويين على ايه
كانوا رايحين يصلوا الفجر ولا رايحين يقوموا الليل ولا رايحين يعصوا ربنا؟ ولا ماشيين كده وخلاص انا عايز اقول لك ايه؟ هو ده لحسن خاتمة ولا سوء خاتمة؟ ده موت فجأة. تضمن من
اللي نازل يتمتع في الكريسماس تضمن منين ان دي مش اخر ليلة في عمرك؟ تضمن منين؟ موت الفجأة بيجي في لحظة كنت في قسم الحروق ولقيت يعني يعني حد يعني مريضة قاعدة تصرخ. الدكتور قال لي دي بتحتضر. ساعات وتموت. طبيا ساعات وتموت. تاني يوم قبل صلاة الجمعة بساعة توفاه الله. ماتت. يعني بعدها بساعات
ماتت والاحتضار ممكن يبقى ساعات. هو الانسان ممكن يموت في اي لحزة! هو الانسان ممكن يقابل ربنا في اي لحزة! انا عايز اللي نازل يفوق! يا جماعة ادهم النابلسي المغني
اللي تاب الله يقبل توبته والله يثبته ويثبت قلوبنا على طاعته. ويصرف قلوبنا على طاعته ويثبت قلوبنا على دينه. هو المغنيين والممسلين هيتجننوا منه ليه لانه اداها لهم في نص دماغهم لانه اتكلم بصراحة. مش ودوا لو تدهن فيدهنون ما ميعش القضية. الاغاني حرام والحاجات دي حرام. وانا سبت عشان ربنا
عشان الدار الاخرة وربنا جابنا الدنيا نعبد ربنا. فهم مش عايزين كده هم عايزين مياعة. يعني حتى اللي هيسيب يسيب مياعة انما اللي يديها له في نص دماغه لأ ما ينفعش. انت
كده هتطلع شكلنا وحش قدام الدنيا كلها وانت الحلو بقى. واحنا الوحشين ما هو ربنا بيقول ومن الناس من يشتري لهو الحديث. اللي هو الاغاني. ابن مسعود يقسم بالله الاغاني هو الاغاني لهو الحديث ليه؟ بتلهيك. بس لو واحد عايز يسرق محفظتك بيلهيك عشان ياخد فلوسك. لو واحد عايز يسرق بيتك بيلهيه
عشان يسرق لاب توب من شنطة عربيتك مسلا. انما في واحد تاني بيلهيك. الشيطان بيلهيك عشان يضيع لك اول ليلة في القبر. الشيطان بيلهيك عشان يضيع لك خمسين الف سنة يوم القيامة
الشيطان بيلهيك عشان يدمر علاقتك بربنا عشان يحرمك من الجنة. عشان تبقى معه في خطبة ابليس في اهل النار. يبقى لازم ان احنا نفهم يا جماعة ولازم ان احنا ناخد بالنا
ولازم ان احنا نبقى مستعدين بحق وحقيقي. يا اخوانا يعني اكتر ايفون في الدنيا كلها. اكتر اغلى ايفون في الدنيا كلها لو فصل شحن بقى حتة صفيحة ما لوش لازمة واحد مسافر على الطريق السريع في عز الضهر وفجأة البنزين قطع بيطلع الايفون عشان يكلم حد
الحقوا في طريق صحراوي وسط جبال. الايفون فصل بقى حتة صفيحة ما لوش اي لازمة. ما هوش عارف يتصل بحد ييجي يلحقه ده الايفون لما عطل هو راح في داهية ليه؟ لانه ما اتصلش بالمخلوق. قلبك اخطر من اي ايفون. قلبك ده اللي بيتصل بالخالق. قلبك ده اداة الاتصال اللي بينك وبين الله
لما قلبك ده يبوظ ، لما المعاصي تبوز القلوب بتاعتنا ، هنروح فين يا جماعة ؟ يا اخواننا اي قطر طالع من الصعيد رايح للقاهرة بيبقى قدامه يفط تلتمية ميتين
وخمسين متين. كل ما بيشوف اليافطة معناه انه بيقرب من طريقه. وكل ما الرقم بيقل معناه ان هو بيقرب وان هو ماشي على الطريق. هو احنا احنا فين من ربنا؟ احنا بنقرب
ربنا ولا احنا مش على الطريق اصلا! احنا احنا حالنا ايه مع معاصي السر؟ معاصي السر دي اللي بتطيش جبال الحسنات يوم القيامة. حالنا ايه ايه مع اليقين في وجود الله احنا مصدقين وجود ربنا. فيه شباب قلوبهم مليانة شكوك. طب انت حالك ايه؟ حالنا ايه يا جماعة؟ حالنا ايه مع الصحبة الصالحة
تخيلوا واحد ليلة امتحانه وسؤال صعب ومش عارف يعمل ايه بيتصل بواحد صاحبه قال له تعال قل لي السؤال ده اجابته ايه ؟ قال له سؤال مين يا عم ده انا باتفرج
على ماتش برشلونة وريال مدريد. قال له يا عم ده احنا عندنا امتحان بكرة. قال له امتحان ايه؟ يا عم كبر. شوية لقى اصحابه فايتين من تحت. الله! انتم جايين تزاكروا معي ليلة الامتحان؟ قالوا له يا عم
امتحان ايه! ورانا ماتش كورة! ورايحين بعدها نلعب بلاي ستيشن. قال لهم ده احنا عندنا امتحان بكرة. قالوا له امتحان! يا عم كبر! في الاخر صاحبنا ده هيكبر. لان كل اللي حواليه مكبرين
يا جماعة الانسان لما بيصاحب صحبة صالحة ربنا بيخلي قلبه منور. احنا انت دلوقتي بتمسك الموبايل ضربة زرار تدخلك الجنة. وضربة زرار تدخلك النار. ضرب الزرار تدخلك على مقطع ديني يسخنك. ويخليك تتوب لربنا ومش نازل اعصي ربنا بكرة في الكريسماس. وانا عبادة في الهرج
كهجرة الي. انا هعبد ربنا بقى. انا موسم المعصية هحوله لموسم توبة. في حين ان ضربة زرار بتدخل النار لأ مقطع اباحي لأ معصية سر لأ مصيبة لأ مكالمة حرام طول الليل في علاقة محرمة
عايزين نفوق يا جماعة عايزين نفوق مش في الوقت ده. الليلة دي ليلة تنزل شياطين والعياذ بالله. الليلة دي هي اكتر ليلة بيعصى الله فيها على وجه الارض قبل الكريسماس باربعة وعشرين ساعة هتقضي الكريسماس فين؟ هنعمل ايه؟ هنقرب من ربنا ولا هنبعد عن ربنا سبحانه وتعالى في الليلة دي سيدنا
محمد بن عبدالله عليه الصلاة والسلام اتطرد من مكة راح الطائف دعا تمانية وعشرين قبيلة في الطريق رفضوه. راح الطائف لف على بيت بيت تسع تيام كلهم رفضوه الاطفال فضلوا يرموه بالطوب وهو راجع مكة. فضل وقف في الطريق بين مكة والطائف مطرود من هنا ومطرود من هنا. مش عارف يروح فين. لو النبي في الليلة دي كنا ليلة
واحد وتلاتين ديسمبر والنبي جه على المنصورة ولا القاهرة ولا دبي ولا اي مكان من الاماكن اللي هيبقى يعني المعاصي فيها كتير جدا في الليلة دي النبي لو شافك في الليلة دي وقال لك هو انت بتحتفل بايه؟ هو ده عيدك هو هو انت انت ازاي بتحتفل في وسط جو بالمعصية ده؟ بدل ما تقول حرام بدل ما تنكر
المنكر الرسول عليه الصلاة والسلام يقول ان الناس ازا رأوا المنكر فلم يغيروا اوشك ان يعمهم الله بعقاب. هتنزل عقوبة عامة اللي شاف المعصية وسكت. على اللي شاف المعصية وما انكرش. ما بالك بقى اللي شاف المعصية وشارك! بكرة ليلة خطيرة. بكرة ليلة عقوبات يا جماعة. المطرود والعياذ
هو اللي بيبعد. هو اللي ربنا ما بيستعملوش في الطاعة. هو اللي ربنا ما حفزوش من المعصية. عايزين نعرف هو احنا قريبين من ربنا؟ ولا احنا بعاد عند ربنا؟ ليلة
بكرة ليلة مهمة اوي اوي اوي الدنيا دي باللي فيها لا تساوي شيء بالنسبة للجنة. ده انا بقول لك ازازة خمرة واحدة في الدنيا بمليون دولار. لانها تعبت تسعين سنة. امال خمرة
الجنة اللي بتتعتق بقالها اكتر من خمسين الف سنة. دي تساوي ايه وتضحي بايه عشان ايه وتبيع الجنة عشان متعة ايه في الدنيا وايه اللي في الحرام ينفع اي حد مشي في طريق الحرام رجع راسه مفتوحة وبينزف دم. وبيقول ربنا عاقبني. طب انت داخل وراه ليه؟ ما تعلمناش من كل القصص اللي قبلنا. مصدقين
ربنا ولا مش مصدقين ربنا يا شباب؟ هنعمل ايه بكرة؟ احنا عايزين نحول موسم المعصية لموسم توبة. عايزين اكتر ليلة بيعصى الله فيها تبقى اكتر ليلة ندعو الى الله فيها. ونشير مقاطع دينية فيها. ونكلم اصحابنا عن ربنا فيها. ونفوق الناس فيها. ونعبد ربنا فيها. ونجدد التوبة مع الله
فيها عشان ربنا يرضى عنا وعشان ناخد سواب الهجرة الى رسول الله صلى الله عليه وسلم. اللي بيقول في صحيح مسلم في حديس معقل ابن يسار عبادة في الهرج كهجرة الي. الله يهدينا جميعا. الله يجعل اه اه بيسموها عيد ميلاد سيدنا عيسى. يا جماعة ازا كان الاناجيل الاربعة
مختلفة اصلا وسيدنا عيسى اتولد سنة كم؟ هم مش متفقين على السنة اصلا. ما بالك باليوم ولا كلمة في الاربع اناجيل اتكلمت عن يوم ميلاد سيدنا عيسى اصلا هو انتم جبتم منين ان هو اخر ديسمبر ولا اول ولا اول يناير جبتوها منين؟ جبتوها منين؟ ازا كان اصلا وصف الانجيل لميلاد سيدنا عيسى ان الدنيا
كانت صيد وان الرعاة كانوا في الحقول يعني مستحيل في ديسمبر في شهر التلج والجليل. يعني سيدنا عيسى مستحيل يكون اتولد في الشتا اصلا انتم جبتم ده منين يا اخوانا ده لا عيد ميلاد سيدنا عيسى؟ ولا ولا ولا كلام مظبوط احنا بنقلد مين؟ احنا ماشيين ورا مين؟ يضاهئون قول الذين كفروا من قبل كل دي
وشجرة الكريسماس رمز وثني. من الاف السنين والمشركين اصلا بيعتبروه يعني رمز من الرموز الوثنية. وكل دي في حاجات ما لناش دعوة بها. والتوحيد بريء منها. ودين الله بريء منها. عايزين نتوب لربنا. فالانسان لما بيدخل اوضة والاوضة تبقى ضلمة بيقعد يحسس بصابعه
لحد ما صابعه يلمس كبس النور. اللحزة اللي صابعه بيلبس كبس النور. الاوضة كلها بتنور. عايزين النور ييجي. عايزين نور الايمان يرجع في حياتي وحياتك وحياتك الايمان هيرجع وانت بتسمع مقطع دي دلوقتي بعد ما تخلص دور على مقطع ديني لاي حد من الشباب والدعاة الى الله. الدكتور امير منير ياسر ممدوح
الدكتور محمد الغليظ استاز مصطفى حسني اسمع دين. اسمعوا دين يا جماعة اهل النار وهم بيتربوا في النار بيقولوا وقالوا لو كنا نسمع يا ريت ادينا وابننا لاهل الدين. كانوا هيفوقونا كانوا هيصحونا. كانوا هيعرفونا صح من الغلط. كان ربنا هينور لنا طريقنا بهم. انما هندي ودننا للهضبة والكنج
هنضيع هنروح وراء الشمس يا جماعة وورا الشمس ما هوش دافع ولا حاجة. ربنا يتوب علينا. اللهم تب على عصاة المسلمين. اللهم تب علينا توبة ترضى بها عنا. الله اللهم اجعل ليلة الكريسماس ليلة توبة في الارض اليك يا رب العالمين. اللهم طهر الارض من المعاصي. اللهم تب علينا توبة لا نرد
فاقوا بنا بعدها ابدا. اللهم تب علينا توبة نصوحا. اللهم تب علينا توبة ترضيك. سبحانك اللهم وبحمدك. اشهد ان لا اله الا انت. استغفرك واتوب اليك صورة معلش يا شيخ. حبيبي يا غالي. ماشي؟ حاضر حاضر